Source: https://ziarulceahlaul.ro/n-au-putut-s-o-incurce-pe-dinamo/
Timestamp: 2020-01-28 11:26:16+00:00

Document:
N-au putut s-o încurce pe Dinamo - Ziarul Ceahlaul - Ziarul Ceahlaul
marți, 28 ianuarie 2020 1:26 PM
N-au putut s-o încurce pe Dinamo
clasamentHandbalrezultateSPORTvolei
Dinamo București – Unic Piatra Neamț 3-0 (20, 15, 21)
Voleibalistele de la Unic Piatra Neamț au debutat cu o înfrângere în partea a doua a campionatului, după 0-3, sâmbătă în deplasare cu Dinamo București, în etapa a 12-a a diviziei A1. Din păcate, formația din Piatra Neamț a plecat cu mâna goală de pe terenul bucureștencelor, unde nu au făcut un joc rău, însă nu au știut să gestioneze finalurile de set. Cei drept, pietrencele au întâlnit și o echipă multinațională a lui Dinamo, cu multe straniere în sextetul de bază, plus un antrenor sârb, Branko Gajic, cel care a fost adus pentru prima dată în România de clubul VC Unic în urmă cu aproape 10 ani.
Trupa lui Rareș Gavril și Mihaela Voivod a început bine duelul cu gruparea din șoseaua Ștefan cel Mare, primul set a fost destul de echilibrat până spre final, când gazdele au fost mai atente, au primit și un ușor sprijin din partea arbitrilor, și s-au impus în cele din urmă la 20. Actul al doilea a fost controlat în totalitate de Dinamo, pe care și l-a adjudecat categoric, la 15, iar în setul 3, Zaharia și compania au evoluat din nou bine, însă aceiași meteahnă pe final, când nu au știut să rămână aproape de adversar. Dinamo a fost din nou echipa mai eficientă, a jucat mai exact, s-a impus la 21 și a câștigat meciul cu 3-0, obținând același scor în fața Unicului ca și în confruntarea tur de la Piatra Neamț când a fost tot 3-0.
„Am fost din nou acolo aproape de adversar, dar nu reușim să gestionăm în favoarea noastră finalurile de set, așa cum a fost și cu Târgoviște sau CSM București. Echipa nu a jucat nici de această dată rău, în fața unui adversar mult mai puternic, dar nu știm să ne impunem în finalurile de set. Au mai intervenit și arbitrii, care au dat o mână de ajutor gazdelor, și astfel s-a scris istoria unui meci care putea ieși mai bine pentru noi. Mai avem un meci la fel de greu acasă cu campioanele de la Blaj, după care o vacanță care sperăm să fie de bun augur pentru noi. Poate vor mai veni și alte jucătoare la echipă, iar de la anul să arătăm mult mai bine, pentru că nici de această dată nu ne-am permis să facem schimbări“, a declarat antrenoarea Mihaela Voivod.
VC Unic a început partida din capitală cu Pintea pe postul de coordonator de joc, care însă a fost schimbată după câteva mingi cu Andreica, sportivă ce a evoluat până la final. Celelalte jucătoare au fost Zaharia, Buz, Hambele, Dancu, Bobi și Ciucu – libero.
Unic a rămas pe 7 în clasament, cu 14 puncte, dar a fost egalată la puncte de Medicina Târgu Mureș, iar sâmbătă va evolua pe teren propriu cu Alba Blaj, în ultima confruntare oficială din 2016.
Rezultate, etapa XII
Dinamo București – Unic Piatra Neamț 3-0 (12, 15, 21)
CSU Galați – SCM Craiova 2-3 (-13, 18, -27, 22, -8)
Penicilina Iași – Știința Bacău 0-3 (-22, -13, -21)
CSM Târgoviște – CSM Lugoj 3-0 (11, 13, 17)
Medicina Târgu Mureș – SCM Pitești 3-0 (18, 15, 20)
CSM București – Alba Blaj, s-a jucat ieri
1.Alba Blaj 11 10 1 0 0 32p
Știința Bacău 12 9 0 1 2 28p
CSM Târgoviște 12 9 0 0 3 27p
Dinamo București 12 7 2 1 2 26p
CSM București 11 8 0 1 2 25p
CSM Lugoj 12 4 2 0 6 16p
Unic Piatra Neamț 12 4 0 2 6 14p
Medicina Târgu Mureș 12 4 1 0 7 14p
Penicilina Iași 12 4 0 1 7 13p
SCM Pitești 12 3 1 0 8 11p
CSU Galați 12 1 0 1 10 4p
SCM Craiova 12 0 1 1 10 3p
Continuă chinul la Volei Club
VCM LPS Piatra Neamț – Steaua București 0-3 (-20, -17, -12)
Voleibaliștii de la VCM LPS Piatra Neamț s-au chinuit încă o dată să joace un meci de campionat, de această dată cu Steaua București, din prima etapă a returului diviziei A1. Așa cum era de așteptat, elevii lui Nicu Buruș au pierdut din nou fără drept de apel cu 0-3, cei drept în fața unei echipe bune a campionatului, dar jocul prestat a lăsat din nou de dorit. Gazdele au încercat ceva în primul set, când au pus ceva probleme adversarului, dar Steaua s-a impus în cele din urmă cu 25-20. Actele 2 și 3 au fost modeste pentru pietreni, care nu prea au mai contat, bucureștenii au câștigat fără să transpire prea mult, la 17 și la 12 și au plecat, așa cum și-au planificat, cu toate cele 3 puncte de sub Pietricica. Din păcate, Volei Club rămâne în continuare codașa clasamentului, iar șansele de redresare sunt minime.
Conducerea clubului va face la jumătatea acestei săptămâni o analiză a campionatului de până acum și sunt șanse ca din iarnă, la echipă, să apară schimbări majore. „Vom face o analiză a ceea ce s-a întâmplat până acum, cu jucătorii și antrenorii, și apoi vom lua măsurile ce se cuvin. Deocamdată nu vreau să declar nimic, așteptăm ședința de miercuri, după care voi spune deciziile pe care le-am luat“, a declarat Constantin Niță, directorul executiv de la VCM LPS.
Partida cu Steaua a fost ultima oficială din acest an, în condițiile în care duelul din deplasare cu Tricolorul Ploiești, a fost amânat pentru data de 25 ianuarie 2017.
Banatul Caransebeș – Tricolorul Ploiești 3-1 (-20, 28, 21, 19)
Știința Bacău – Municipal Zalău 0-3 (-23, -19, -14)
Universitatea Cluj – Unirea Dej 0-3 (-20, -17, -11)
SCM Craiova – Știința Baia Mare, s-a jucat ieri
CSM București – Arcada Galați, se joacă astăzi
1.Municipal Zalău 12 8 3 1 0 31p
Steaua București 12 10 0 1 1 31p
Arcada Galați 11 8 2 0 1 28p
Tricolorul Ploiești 12 7 1 1 3 24p
SCM Craiova 11 6 1 0 4 20p
Știința Baia Mare 11 4 1 2 4 16p
CSM București 11 4 1 3 4 16p
Banatul Caransebeș 12 3 2 1 6 14p
Știința Bacău 12 3 0 2 7 11p
Unirea Dej 12 2 1 2 7 10p
Universitatea Cluj 12 2 0 1 9 7p
VCM LPS Piatra Neamț 12 0 1 0 11 2p
LPS n-a putut trece de Atletico
LPS Piatra Neamț – Atletico Alexandria 25-32 (8-13)
Handbaliștii de la LPS Piatra Neamț au încheiat cu un eșec ultimul meci oficial din 2016 în fața propriilor suporteri, după 25-32, sâmbătă cu Atletico Alexandria, în etapa a 12-a a diviziei A. Chiar dacă la Polivalenta din Piatra Neamț s-au întâlnit două formații apropiate valoric, oaspeții au fost superiori pe durata celor de 60 de minute, au greșit mai puțin, iar la final s-au impus la o diferență de 7 goluri, scor 32-25, după ce la pauză au condus cu 13-8. Înfrângerea de sâmbătă este a șaptea stagională pentru elevii lui Stelian Bursuc, care cu 6 puncte au rămas pe poziția a noua în clasament. În ultima partidă oficială din acest an, handbaliștii pietreni vor juca miercuri în deplasare cu Farul Constanța.
Rezultate, etapa XI
Danubius Galați – Dobrogea II Sud 32-24 (16-13)
CSU Târgoviște – Știința Bacău 29-64 (10-29)
Politehnica Iași – CS Buzău 33-27 (14-11)
Farul Constanța, CSM II București și CSM Botoșani au stat
1.Politehnica Iași 10 9 0 1 332-228 27p
Farul Constanța 9 8 0 1 270-206 24p
Știința Bacău 9 7 0 2 332-257 21p
CS Buzău 10 6 0 4 298-265 18p
Dobrogea II Sud 10 6 0 4 329-297 18p
Danubius Galați 9 5 0 4 282-225 15p
CSM II București 9 4 0 5 287-247 12p
Atletico Alexandria 9 4 0 5 253-234 12p
LPS Piatra Neamț 9 2 0 7 245-282 6p
CSM Botoșani 9 0 0 9 221-376 0p
CSU Târgoviște 9 0 0 9 192-424 0p
VCM LPS începe returul acasă cu Steaua

References: CSM 

CSM 
 CSM 

CSM 

CSM 

CSM 

CSM 

CSM 

CSM 
 CSM 
 CSM 

CSM 

CSM